[{"text_idx": "#000000", "text": "Dua seminario pri rolludado en Foix"}, {"text_idx": "#000001", "text": "En pasinta Junio ni parolis al vi en tiu artikolo pri la tute unua seminario de Ins\u2019eo, kiun ni gvidis en Tuluzo. G\u0302i temis pri rolludoj, kiel rimedo por lerni lingvojn. Okaze de tio, pluraj log\u0302antoj de la departemento Arieg\u0302o esprimis sian bedau\u0306ron ne povi partopreni kaj sian esperon, ke nova sesio estos organizita en ilia departemento."}, {"text_idx": "#000003", "text": "En \u201cle Le\u0301o\u201d, junul-gastejo kaj popol-eduka centro, kunvenis partoprenantoj kaj gvidantoj (c\u0302irkau\u0306 dek du personoj) por inters\u0302ang\u0302i siajn spertojn, nutri la cerbumadon pri esperanto-instruado, kaj (re)malkovri rolludadon. Tempo estis ankau\u0306 dedic\u0302ita por viziti la asocian forumon samtage organizitan enkadre de la Semajno por Internacia Solidareco."}, {"text_idx": "#000004", "text": "Pli ol nura ripeto de la unua seminario, tiu de Foix estis profunde reprilaborita versio. Surbaze de nia sperto en Tuluzo, multaj plibonigoj estis faritaj same pri la enhavo kiel pri la disvolvado. Ni estas aparte kontentaj pri la pli bona ekvilibro inter teorio kaj praktiko, kaj la reagoj de la partoprenintoj kredigas nin, ke tiu kontenteco estas komuna."}, {"text_idx": "#000005", "text": "La rezulto de tiu dua seminario do estas por ni tre instiga, des pli ke g\u0302i aperigis novajn ideojn por tria venonta sesio, kiun espereble ni havos s\u0302ancon proponi aliloke!"}]